is is is sv is es es en is en is is is is en is is is is is is en en en en en is en pt is is en is is is is is en is is is is is en is is is is is is is is is en is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
Uncategorized – Þörf – Vani – Líðan
Það er nú saga að segja frá henni – en í dag er það gleði og meiri gleði.
Og nú er ég farin að synda – og guð minn góður hvílík frelsun!
Eftir langa bið og mikla niðursveiflu líkamlega hef ég nú farið í efnaskiptaaðgerð – gastric-bypass-surgery. Hjáveitu með öðrum orðum. Ég var skorin á miðvikudag og í dag er kominn laugardagur 1. des.
Ég hef beðið lengi eftir þessari aðgerð og tækifæri til þess að komast í hana. Það var erfitt fyrir norðan að vera í undirbúningi fyrir hana svo ég sótti um að komast í hann ári áður en ég hætti þar, en sú beiðni varð einhvern veginn að engu – en lifnaði við þegar ég forvitnaðist um stöðuna. Það var svo loksins tveimur árum rúmum síðar sem ég komst að hjá þeim á Reykjalundi og þau hafa hugsað um mig síðan af stakri snilld og á afskaplega einstaklingsmiðaðan hátt. Mikil breyting hefur orðið á mörgu í offitufræðunum síðan ég var þar um 2008 – það hefur greinilega komið fram mikið af nýrri þekkingu á offitu, eðli hennar og þróun.
En hvað um það – nú er ég hjá Ása bróður mínum og Jónu í þvílíkt góðu yfirlæti, í þessum skrifuðu orðum setur verkfræðingurinn 200 ml af súpu í dollur til að frysta og í dag munum við svo gera aðra tegund af súpu sem ég get svo tekið með mér heim í heiðardalinn! Mig langar heim á morgun – hef áhyggjur af hundunum og svona – Bjartur minn er einn og Stormur í vist hjá kvennakórnum okkar á Þúfur.
Ég var nokkuð verkjuð fyrst eftir aðgerðina og sérstaklega var ég aum eftir uppblásturinn, aftan við herðablöðin sem olli því að vont var að liggja á bakinu – í þeirri einu stellingu sem ég gat legið í 😉 en ég fékk ágæt efni og svo jafnaði þetta sig nú.
Eftir að ég kom hingað hef ég sofið vel og nærst ágætlega.
Já haldið ykkur fast (reyndar les þetta enginn svo – það er bara tekið þannig til orða!). Fyrsti dagurinn sem var sæmilegt veður – og ég fór í 15 mínútna göngu – afar stutta en – fór samt! Var með kraftgöngustafina – og hlustaði á fuglasönginn. Og nú sit ég og svitna smá…. og stolið maður minn!
Meiri bekkur, fleiri sprautur
Hér gengur allt sinn vanagang, ég fór í vinnuna í dag aðeins að taka til þar sem við erum að flytja á milli rýma í skólanum.
ÉG fór líka í kaffi…. sem sagt nokkuð virk í dag.
Síðast en ekki síst fór ég í ropeyoga bekkinn og teygði vel á – eftir helgina fæ ég svo diskinn og þá rifjast  upp fleiri æfingar – en þessar dugar svo sem ágætlega þar sem teygt er á fótunum – og vitiði – eftir bara nokkur skipti er ég miklu betri að standa upp af gólfinu – það er nefnilega fjandi sárt að fara á hnén…. reyni að forðast það.
Ég fékk aftur löngun til að skrifa…. Það þýðir eitthvað, svo mikið er víst.
Nú er hafinn undirbúningur fyrir aðgerð í haust. Ég er komin með stungulyf sem veldur því að maturinn er lengur í maganum og þannig verður maður síður svangur. Á þessu lyfi ætti maður að léttast um 6 -8 prósent af líkamsþyngd á þremur mánuðum. Það væri afar kærkomið að léttast fyrir aðgerð þar sem hún tekur 1/3 af líkamsþyngdinni. Ef einhvers staðar á bilinu 5 – 10 kíló í viðbót er það gott forskot.
Ég er líka farin að nota robejoga bekkinn þrisvar í viku í um 15 mínútur í senn. Það dugar mér í bili – mesta gleðin er nú eiginlega að geta staðið upp af gólfinu eins og ástandið er.
Mig langar að deila með ykkur tvenns konar viðbrögðum við sömu flíkinni sem ég klæddist.
1. Þetta er svo mér skrautlegt jakki. Ekki myndi ég ganga í svona. Hann er samt Ingulegur….
2. Nokkru síðar. Annars staðar. Mikið ertu fín. Fallegur jakki sem líffæri upp á daginn og okkur.
1. Inga mikið ertu alltaf smekklega klædd.
2. Þú ert svo sem bara ágæt í þessum kjólum þínum var svarið þegar ég spurði hvort ,,þessi“ gengi…
Ekki að fólk eigi að tala á móti sínum skoðunum heldur lýsir þetta afar vel mismunandi andrúmslofti og viðhorfum.
Bloggaðu hjá WordPress.com. eftir Automattic.